CELEX: C2007/297/13
Language: et
Date: 2007-12-08 00:00:00
Title: Kohtuasi C-117/06: Euroopa Kohtu (teine koda) 11. oktoobri 2007 aasta otsus (Kammergericht Berlin'i eelotsusetaotlus — Saksamaa) — Menetluses, mille algatasid Gerda Möllendorf, Christiane Möllendorf-Niehuus (Ühine välis- ja julgeolekupoliitika — Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud — Rahaliste vahendite ja majandusressursside külmutamine — Määrus (EÜ) nr 881/2002 — Artikli 2 lõige 3 ja artikli 4 lõige 1 — Keeld anda majandusressursse selle määruse I lisas loetletud isikute käsutusse — Ulatus — Kinnisasja müük — Leping, mis on sõlmitud enne ostja kandmist I lisas sätestatud loetelusse — Loetelusse kandmise järel esitatud avaldus omandi ülemineku kandmiseks kinnistusregistrisse)

8.12.2007   
            
            
               ET
            
            
               Euroopa Liidu Teataja
            
            
               C 297/9
            
         Euroopa Kohtu (teine koda) 11. oktoobri 2007 aasta otsus (Kammergericht Berlin'i eelotsusetaotlus — Saksamaa) — Menetluses, mille algatasid Gerda Möllendorf, Christiane Möllendorf-Niehuus
   (Kohtuasi C-117/06) (1)
   
   (Ühine välis- ja julgeolekupoliitika - Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud - Rahaliste vahendite ja majandusressursside külmutamine - Määrus (EÜ) nr 881/2002 - Artikli 2 lõige 3 ja artikli 4 lõige 1 - Keeld anda majandusressursse selle määruse I lisas loetletud isikute käsutusse - Ulatus - Kinnisasja müük - Leping, mis on sõlmitud enne ostja kandmist I lisas sätestatud loetelusse - Loetelusse kandmise järel esitatud avaldus omandi ülemineku kandmiseks kinnistusregistrisse)
   (2007/C 297/13)
   Kohtumenetluse keel: saksa
   Eelotsusetaotluse esitanud kohus
   Kammergericht Berlin
   Põhikohtuasja pooled
   
      Hageja: Gerda Möllendorf, Christiane Möllendorf-Niehuus
   Kohtuasja ese
   Eelotsusetaotlus — Kammergericht Berlin — Nõukogu 27. mai 2002. aasta määruse (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist (EÜT L 139, lk 9; ELT eriväljaanne 18/01, lk 294) artikli 2 lõike 3 ja artikli 4 lõike 1 tõlgendamine — Keeld anda majandusressursse I lisas loetletud isikute käsutusse — Keeldumine kanda kinnistusregistrisse kinnisomandi üleminek sellise müügilepingu täitmisel, mis on sõlmitud enne ostja kandmist määruse I lisasse
   Resolutiivosa
   Nõukogu 27. mai 2002. aasta määruse (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, muudetud nõukogu 27. märtsi 2003. aasta määrusega (EÜ) nr 561/2003, artikli 2 lõiget 3 tuleb tõlgendada nii, et olukorras, kus nii kinnisasja müügileping kui ka asjaõigusleping on sõlmitud enne kuupäeva, mil ostja kanti määruse nr 881/2002, muudetud määrusega nr 561/2003, I lisas asuvasse loetelusse, ning kus müügihind on samuti tasutud enne nimetatud kuupäeva, keelab see säte müügilepingu täitmisel omandi ülemineku kandmise kinnistusraamatusse pärast eelnimetatud kuupäeva.
   
      (1)  ELT C 108, 6.5.2006.